Document ID: 32006D0128

ODLOČBA KOMISIJE
z dne 3. februarja 2006
o spremembah Direktive 2001/109/ES Evropskega parlamenta in Sveta ter Odločbe Komisije 2002/38/ES v zvezi s statističnimi raziskovanji, ki se izvajajo na intenzivnih sadovnjakih nekaterih vrst sadnih dreves
(notificirano pod dokumentarno številko C(2005) 5963)
(2006/128/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive 2001/109/ES Evropskega parlamenta in Sveta z dne 19. decembra 2001 o statističnih raziskovanjih, ki jih izvedejo države članice, da ugotovijo pridelovalno zmogljivost intenzivnih sadovnjakov nekaterih vrst sadnega drevja (1), in zlasti tretjega pododstavka člena 1(2) in členov 2(2) in 4(2) Direktive,
ob upoštevanju naslednjega:
(1)
Direktiva 2001/109/ES, ki uvaja seznam vrst, za katere se opravi raziskovanje v državah članicah, se izvaja z Odločbo Komisije 2002/38/ES z dne 27. decembra 2001 o določitvi parametrov raziskovanj in kode ter standardnih pravil za strojno čitljivo obliko podatkov v zvezi z raziskovanji o intenzivnih sadovnjakih nekaterih vrst sadnih dreves (2). Ta odločba uvaja meje pridelovalnih območij, ki jih je treba določiti in njihove šifre ter vrste sadja in sorte.
(2)
Zaradi pristopa novih držav članic je treba prilagoditi zadevne priloge k Direktivi 2001/109/ES in k Odločbi 2002/38/ES.
(3)
Direktivo 2001/109/ES in Odločbo 2002/38/ES je zato treba ustrezno spremeniti.
(4)
Ukrepi, predvideni v tej odločbi, so v skladu z mnenjem Stalnega odbora za statistiko kmetijstva, ustanovljenega s Sklepom Sveta 72/279/EGS (3) -
SPREJELA NASLEDNJO ODLOČBO:
Člen 1
Priloga k Direktivi 2001/109/ES se nadomesti z besedilom iz Priloge I k tej odločbi.
Člen 2
Prilogi I in III k Odločbi 2002/38/ES se spremenita v skladu s Prilogama II in III k tej odločbi, v tem zaporedju.
Člen 3
Ta odločba je naslovljena na države članice.
V Bruslju, 3. februarja 2006.

Labels: 7
15
6